Odkrita medzvezdna pot enega od gradnikov življenja
Fosfor je bistven za življenje, kako je prispel na Zemljo pa ostaja skrivnost.
Astronomi so izsledili pot fosforja iz območij, kjer nastanejo nove zvezde in planetarni sistemi, do kometov.
S pomočjo niza teleskopov ALMA so v območjih nastajanja zvezd odkrili kako in kje se tvorijo molekule, ki vsebujejo fosfor.
Ugotovili so tudi, da je glavni nosilec fosforja molekula fosforjev monoksid.
Ekipa je nato pogledala komet 67P. Kometi naj bi na Zemljo dostavili življenjsko pomembne molekule.
Uporabili so podatke instrumenta ROSINA na krovu Esinega plovila Rosetta in prvič našli fosforjev monoksid na kometu.
Raziskava razkriva medzvezdno pot fosforja, kjer ima fosforjev monoksid vodilno vlogo...
...od območij nastanka zvezd do kometov in planetov podobnih Zemlji, na katerih je lahko nastalo življenje.
Prepis ESO; prevod Dunja Fabjan.